Spacehab

Spacehab ir modulis, kas paredzēts kosmosa kuģiem Space Shuttle, un kalpo kā laboratorija vai kravas modulis. Moduli pēc NASA pasūtījuma 1980. gados izstrādāja kompānija Spacehab, Inc.

Spacehab ir cilindra veida ar alumīnija korpusu. Tas ir hermētisks, kurā iebūvētas dzīvības nodrošināšanas sistēmas, lai tajā varētu uzturēties kosmonauti. Tas tiek ievietots Space Shuttle kravas telpā un ar apkalpes kabīni tiek savienots ar tuneli. Pavisam tika izveidotas četras moduļa modifikācijas: kravas vienkāršais modulis (Logistics Single Module, LSM), pētnieciskais vienkāršais modulis (Research Single Module, RSM), kravas dubultais modulis (Logistics Double Module, LDM), pētnieciskais dubultais modulis (Research Double Module, RDM). Dubultais modulis sastāvēja no diviem vienkāršajiem moduļiem.

Ar dubulto kravas moduli var nogādāt 4,5 t kravu. Tukša dubultā moduļa masa ir 4,5 t, garums — 6,1 m, platums — 2,27 m, augstums — 3,4 m, tilpums — 62,3 m³.

Sākotnēji Spacehab modulis tika izstrādāts, lai nogādātu orbītā zinātnisko aparatūru, lai veiktu pētījumus kosmosā. Modulis kosmonautiem bija kā papildus telpa pētījumu veikšanai.

 Spacehab moduļu lidojumi 
 Ekspedīcija Kosmosa kuģis Datums Tips1 Modulis Mērķis STS-57 Endeavour 1993. gada jūnijs RSM FU1 Autonoms lidojums STS-60 Discovery 1994. gada februāris RSM FU2 Autonoms lidojums STS-63 Discovery 1995. gada februāris RSM FU1 Autonoms lidojums STS-76 Atlantis 1996. gada marts RSM FU2 Mir STS-77 Endeavour 1996. gada maijs LSM FU1 Autonoms lidojums STS-79 Atlantis 1996. gada septembris LDM FU2/FU3 Mir STS-81 Atlantis 1997. gada janvāris LDM FU2/FU3 Mir STS-84 Atlantis 1997. gada maijs LDM FU2/FU3 Mir STS-86 Atlantis 1997. gada septembris LDM FU2/FU3 Mir STS-89 Endeavour 1998. gada janvāris LDM FU2/FU3 Mir STS-91 Discovery 1998. gada janvāris LSM FU1 Mir STS-95 Discovery 1998. gada oktobris RSM FU1 Autonoms lidojums STS-96 Discovery 1999. gada maijs LDM FU2/FU3 Starptautiskā kosmosa stacija STS-101 Atlantis 2000. gada maijs LDM FU2/FU3 Starptautiskā kosmosa stacija STS-106 Atlantis 2000. gada septembris LDM FU2/FU3 Starptautiskā kosmosa stacija STS-107 Columbia 2003. gada janvāris RDM FU1/FU42 Autonoms lidojums STS-116 Discovery 2006. gada decembris LSM FU2 Starptautiskā kosmosa stacija STS-118 Endeavour 2007. gada augusts LSM FU2 Starptautiskā kosmosa stacija
1 Moduļa tips: 
LSM (Logistics Single Module) — kravas vienkāršais modulis, 
RSM (Research Single Module) — pētnieciskais vienkāršais modulis,
LDM (Logistics Double Module) — kravas dubultais modulis,
RDM (Research Double Module) — pētnieciskais dubultais modulis.

2 Gāja bojā Columbia katastrofā

 Ārējās sasites 
 Official Spacehab mājas lapa 
 Informācija Encyclopedia Astronautica

Kategorija:Space Shuttle